તમે દસ્તાવેજ પર સહી કરો એ પહેલાં બિલ્ડરે પૂરા કરેલા કોઈક પ્રોજેક્ટ્સને તમારી નજરે જોઈ આવો. તમારા જીવનસાથી કે તમારા મિત્ર સાથે એ જોવા જાઓ અને ત્યાંનું બાંધકામ ચેક કરો. એ પ્રોજેક્ટ્સના બિલ્ડિંગો તમે જોશો તો તમને ખબર પડશે કે તમે જે બિલ્ડિંગમાં ફ્લૅટ નોંધાવવાનું વિચારી રહ્યા છો એ બિલ્ડિંગ કેવું દેખાશે. એ પ્રોજેક્ટ માટે કયા આર્કિટેક્ટે કામ કર્યું હતું એ ત્યાંના રહેવાસીઓને પૂછો. જો એ પ્રોજેક્ટનો જ કોઈ આર્કિટેક્ટ તમારા બિલ્ડિંગમાં કામ કરી રહ્યો હોય તો કામની ગુણવત્તા અને શૈલી બાબતે તમે નિશ્ચિત રહી શકશો. બિલ્ડર વચન આપ્યા પ્રમાણેની સુવિધાઓ આપે છે કે નહીં એની પણ તમને ખબર પડશે.